Diari Oficial de la Generalitat Valenciana


Sumari del DOGV 9416, del 31-08-2022 (2022/7772)

Informació pública de la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció «BRL Panells ceràmics amb motius florals, al carrer Russafa», 53 (03013/2019/000198).
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9416

Data del DOGV
:   31-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7772


Data del document
:   19-08-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció «BRL Panells ceràmics amb motius florals, al carrer Russafa», 53 (03030/2019/000198). [2022/7772]  
El Ple de l'Ajuntament de València, en la sessió del 13 de juliol de 2022, va adoptar l'acord que, en la part dispositiva, diu:  
  
«Primer. Iniciar el procés de consulta a les administracions públiques afectades en la modificació del Catàleg estructural de béns i espais protegits de naturalesa urbana de València, mitjançant la incorporació de la fitxa de protecció «BRL Panells ceràmics amb motius florals», al carrer Russafa, 53, redactada pel Servei de Planejament, i sotmetre-la a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a consultar-la.  
  
Segon. Comunicar el present acord a fi que, si és el cas, emeten el corresponent informe a les següents administracions i serveis municipals afectats:  
- Servei de Qualitat i Anàlisi Mediambiental, Contaminació Acústica i Platges.  
- Servei de Llicències Urbanístiques d'Obres d'Edificació.  
- Servei de Disciplina Urbanística.  
- Servei de Patrimoni Històric i Artístic.  
- Direcció General de Cultura i Patrimoni (Conselleria d'Educació, Cultura i Esport).  
- OCOVAL a l'objecte que demane, coordine y remeta els informes preceptius de les entitats subministradores dels serveis públics urbans que pogueren resultar afectats.  
  
Tercer. Notificar l'inici de la fase d'informació pública, en qualitat de públic interessat, a l'Associació de Veïns de Russafa.  
  
Quart. Procedir a la inserció en la pàgina web municipal (www.valencia.es) de la documentació que se sotmet a informació pública, i posar-la a la disposició del públic en l'Oficina Municipal d'Informació Urbanística, situada en la planta baixa de l'edifici municipal de l'antiga Fàbrica de Tabacs, al c/ Amadeu de Savoia, núm. 11 (edifici Tabacalera).»  
  
I de conformitat amb el que establix l'article 61.1, lletra b, del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme (www.valencia.es/urbanisme), en compliment de l'article 55.2 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
València, 19 d'agost de 2022.- El secretari: Manuel Latorre Hernández.